Аԥсны
Ажәабжьқәа Sputnik Аԥсны аҟны
Аҟәатәи ахәшәтәырҭаҿы акоронавирус злаз апациент иԥсҭазаара далҵит
23:37 12.11.2021 (ирҿыцуп: 15:10 18.11.2021)
© Sputnik / Илья ПиталевГоспиталь COVID-19 в центре МГУ имени М. В. Ломоносова
© Sputnik / Илья Питалев/
Аԥсны ачымазараҿкы зцәа иаланы иаадырԥшыз ауаа рзеиԥш хыԥхьаӡара 33116-ҩык рҟынӡа инаӡеит, ргәы бзиахеит 27699-ҩык ауааԥсыра, рыԥсҭазаара иалҵит 483-ҩык.
АҞӘА, абҵара 12 - Sputnik. Иҳаҩсыз уахыки-ҽнаки рыла COVID-19 азы атестқәа арҭеит 459-ҩык Аԥсны ауааԥсыра, урҭ рахьтә 103-ҩык рцәа акоронавирус шалаз аадырԥшит.
Аҟәатәи аинфекциатә ахәшәтәырҭаҿы иԥсҭазаара далҵит 69 шықәса зхыҵуаз ахаҵа.
Абыржәтәи аамҭазы Гәдоуҭатәи араионтә хәшәтәырҭа хадаҿы ишьҭоуп 71-ҩык, рҭагылазаашьа бааԥсуп 30-ҩык, ибжьаратәуп - 41-ы. Аҟәатәи аинфекциатә хәшәтәырҭаҿы ирхәышәтәуеит акоронавирус зцәа иалоу 37-ҩык, урҭ рахьтә жәаҩык рҭагылазаашьа уадаҩуп. Очамчыра ирхәшәтәуеит 22-а, Гагратәи ахәшәтәырҭаҿы - 21-ы, урҭ рахьтә хәҩык рҭагылазаашьа уадаҩуп. Тҟәарчалтәи ахәшәтәырҭаҿы ааҩык ачымазцәа шьҭоуп. Аҟәа иҟоу амобилтә госпиталь аҿы - 102-а, 12-ҩык рҭагылазаашьа хьанҭоуп.